ಥೆಸಲೊನಿಕದವರಿಗೆ ಬರೆದ ಮೊದಲನೆಯ ಪತ್ರಿಕೆ
1 ಥೆಸಲೊನಿಕವಾಲಾವೊನೆ ಬರ್ದಲ ಪತ್ರ
ವಳಕ
ಥೆಸಲೊನಿಕವಾಲಾವೊನೆ ಬರ್ದಾನು ಪೈಲಾನು ಪತ್ರ. ಅಪೊಸ್ತಲ ಥಯಲ ಪೌಲಾ ಬರ್ದ್ಯೊಸ. ಎ ಪತ್ರ ಸತ್ಯವೆದನು ಯಕ್ಕ ಭಾಗ ಥಾವಾನಾ ಹುತಿ ಪೈಲಾನು ಪತ್ರ ವಸೆ ವರಿ ಎ ಪತ್ರ ಘನ್ನು ಕರಿನ ಯೆಸು ಕ್ರಿಸ್ತ ಹುಟ್ಟಿನ 51 ವರಕ್ಹ ಥಯಲ್ಪರ ಬರ್ದಲ ವ್ಹೈ. ಪೌಲಾ ಥೆಸಲೊನಿಕ ಸಭೆನೆ ಎ ಪತ್ರ ಬರದತಾ ಟೈಮ್ಮಾ ಕೊರಿಂಥಮಾ ಎ ತಿನು ಸುವಾರ್ತೆ ಬೆವಾ ಪ್ರಮಾಣಮಾ ಟೈಮ್ಮಾ ಭಾಂದಲ ವ್ಹೈ. ಅಪೊಸ್ತಲೊ 17:1-10 ಸಭೆ ದಕ್ಹಾ ಯಹುದಿಯೊ ವರಿ ಘನ್ನಾ ಗ್ರಿಕವಾಲಾವೊನೆ ಲಿನ ಭಾಂದಲ ವ್ಹೈ. ಕೈನ ಅಪೊಸ್ತಲ ಕೃತ್ಯನು ಬುಕ್ಕ ಕವಸ. ಥೆಸಲೊನಿಕವಾಲಾವೊನೆ ಬರ್ದಾನು ಪೈಲಾನು ಪತ್ರ. ಅಪೊಸ್ತಲ ಥಯಲ ಪೌಲಾ ಬರ್ದ್ಯೊಸ. ಎ ಪತ್ರ ಸತ್ಯವೆದನು ಯಕ್ಕ ಭಾಗ ಥಾವಾನಾ ಹುತಿ ಪೈಲಾನು ಪತ್ರ ವಸೆ ವರಿ ಎ ಪತ್ರ ಘನ್ನು ಕರಿನ ಯೆಸು ಕ್ರಿಸ್ತ ಹುಟ್ಟಿನ 51 ವರಕ್ಹ ಥಯಲ್ಪರ ಬರ್ದಲ ವ್ಹೈ. ಪೌಲಾ ಥೆಸಲೊನಿಕ ಸಭೆನೆ ಎ ಪತ್ರ ಬರದತಾ ಟೈಮ್ಮಾ ಕೊರಿಂಥಮಾ ಎ ತಿನು ಸುವಾರ್ತೆ ಬೆವಾ ಪ್ರಮಾಣಮಾ ಟೈಮ್ಮಾ ಭಾಂದಲ ವ್ಹೈ. ಅಪೊಸ್ತಲೊ 17:1-10 ಎ ಸಭೆ ದಕ್ಹಾ ಯಹುದಿಯೊ ವರಿ ಘನ್ನಾ ಗ್ರಿಕವಾಲಾವೊನೆ ಲಿನ ಭಾಂದಲ ವ್ಹೈ.
1) ಥೆಸಲೊನಿಕವಾಲಾವೊನೆ ಬರ್ದಾನು ಪೈಲಾನು ಪತ್ರ. ಅಪೊಸ್ತಲ ಥಯಲ ಪೌಲಾ ಬರ್ದ್ಯೊಸ. ಎ ಪತ್ರ ಸತ್ಯವೆದನು ಯಕ್ಕ ಭಾಗ ಥಾವಾನಾ ಹುತಿ ಪೈಲಾನು ಪತ್ರ ವಸೆ ವರಿ ಎ ಪತ್ರ ಘನ್ನು ಕದ್ಯಾಮ ಯೆಸು ಕ್ರಿಸ್ತ ಹುಟ್ಟಿನ 51 ವರಕ್ಹ ಥಯಲ್ಪರ ಬರ್ದಲ ವ್ಹೈ. ಪೌಲಾ ಥೆಸಲೊನಿಕ ಸಭೆನೆ ಎ ಪತ್ರ ಬರದತಾ ಟೈಮ್ಮಾ ಕೊರಿಂಥಮಾ ಎ ತಿನು ಸುವಾರ್ತೆ ಬೆವಾ ಪ್ರಮಾಣಮಾ ಟೈಮ್ಮಾ ಭಾಂದಲ ವ್ಹೈ. ಅಪೊಸ್ತಲ ಕರಲ ಕಾಮೊ 17:1-10 ಎ ಸಭೆ ದಕ್ಹಾ ಯಹುದಿಯೊ ವರಿ ಘನ್ನಾ ಗ್ರಿಕವಾಲಾವೊನೆ ಲಿನ ಭಾಂದಲ ವ್ಹೈ.
ಭಾಂದಲ ಸಬೆ ಪಾಚಾ಼ತು ಘನ್ನು ಟೈಮ್ಮ ಥೆಸಲೊನಿಕ್ಮಾ ರ‍್ಹವಾನೆ ಪೌಲಾನೆ ಥಯು ನೈ. ತಿನಾಹುತಿ ತಿನಾ ತ್ಯಾ ರ‍್ಹಯಲ ವಿಸ್ವಾಸಿಯೊನೆ ಪ್ರೊತ್ಸಾಹ ಕರಾನಾ ಹುತಿ ಎ ಪತ್ರಿಕೆ ಬರ್ದಿನ ಮೊಕಲ್ಯೊ. ಎ ಪತ್ರಮಾ ವಿಸ್ವಾಸಿಯೊ ಕಿಮ ಜಿವ್ನಾ ಕರು ಕೈನ ಘನ್ನಾ ವಿಶಯ ವರಿ ಸಾಧಾರಣ ರ‍್ಹಯಲ ಸಲಹೆ ಛೆ. ಪೌಲಾ ಕ್ರಿಸ್ತ ಬೆವಾಸಲಾ ಆವಾನು ಘನ್ನು ಧ್ಯಾನ ದಿದ್ಯೊಸ. ಕಾಕದ್ಯಾಮ ಥೆಸಲೊನಿಕನಾ ಸಬೆನಾ ಮನಕ್ಹೊನೆ ಎ ವಿಷಯಮಾ ಘನ್ನಿ ಆಸಕ್ತಿ ವ್ಹತ್ತು. ಪೌಲಾ ಕ್ರಿಸ್ತನಿ ಬೆವಾಸಲಾ ಆವಾನಾ ಕ್ಹುದಾನೆ ಪಸಂಧ ಆಯಲ ಜಿವನ ಚ಼ಲಾವಾನೆ ಕವಾನೆ ಉಪಯೊಗ ಕರಸ. ಅಪೊಸ್ತಲೊ 5:6-8 ಪೌಲಾ ಎ ಪತ್ರ ಸಭೆನೆ ವಂದನೆ ಕವಾನಾ ಹುತಿ ವರಿ ತ್ಯುನಾ ಹುತಿ ಕ್ಹುದಾನೆ ಕೃತನ್ಯತಾ ಸ್ತುತಿ ಕತೊ ಶುರು ಕರ್ತೊ
2) ಪಾಚಲ್ತೊ ತೆ ಕರಲ ಕಾಮೊ ವರಿ ತಿಮೊತಿಯನೆ ಲಾಯಲ ವಿಷಯನಾ ಹುತಿ ಸುದ್ದಿ ಕವಸ. 2—3
3) ಪಾಚಲ್ತೊ ಪೌಲಾ ವಿಸ್ವಾಸಿಯೊ ಕಿಮ ಯೆಸು ಬೆವಾಸಲಾ ಆವಾನಾ ಹುತಿ ಉಜಾಲಾಮಾ ಕ್ರಿಸ್ತನಿ ಜಿವ್ನಾ ಕರುಕವಾನಾ ಹುತಿ ಸಲಹೆ ದಿವಸ. 4:1—5:15
4) ಪೌಲಾ ಹಜು಼ನ ಯಕ್ಕಸಲಾ ಸಭೆನೆ ವಂದನೆ ಕತೊ ಹಜಿಯಕ್ಕ ಸಲಾ ಸಭೆನಾ ಕ್ಹಾರಾ ಮನಕ್ಹೊ ಎ ಪತ್ರಿಕೆ ಸಭೆನಾ ಹರಿ ಯಕ್ಲಾನೆ ಪುಜ಼ ತಿಳದಿಲಿವಾನೆ ಕತೊ ಪತ್ರಿಕೆ ಒದಿನ ಕತೊ ಅಂತ್ಯ ಕರಸ. 5:16-28
1
1 ಅಪ್ನೊ ಬಾ ಥಯಲ ಕ್ಹುದಾಮಾ ವರಿ ಪ್ರಭು ಥಯಲ ಯೆಸು ಕ್ರಿಸ್ತಮಾ ರ‍್ಹಯಲ ಥೆಸಲೊನಿಕ ಸಬೆವಾಲಾವೊನೆ ಪೌಲ, ಸಿಲ್ವಾನ ವರಿ ತಿಮೊಥೆ ಬರ್ದಾನು ಪತ್ರ. ಕ್ಹುದಾನಿ ಕೃಪಾ ಶಾಂತಿ ತುಮೊನೆ ರ‍್ಹವಾದೆ. 2 ಕ್ಹುದಾನೆ ಪ್ರಾಥನಾ ಕರ್ತಾಮಾ ತುಮೊನೆ ಹಮೆಶಾಬಿ ಶೆ ಕರಲಿನ ತುಮಾರಾ ಹುತಿ ಕ್ಹುದಾನೆ ಸ್ತುತಿ ಕರಿಯೆಸ. 3 ಅಪ್ನೊ ಬಾ ರ‍್ಹಯಲ ಕ್ಹುದಾಕನ ಪ್ರಾಥನಾ ಕರ್ತಾಮಾ ತುಮಾರೊ ಬರೊಕ್ಹಾ ಕ್ಹು ವರಿ ಮಯಾಕ್ಹು ಕರಲ ಕಾಮೊಕ್ಹು ಅಪ್ನೊ ಪ್ರಭು ಥಯಲ ಯೆಸು ಕ್ರಿಸ್ತಮಾ ಅಪೊನೆ ರ‍್ಹಯಲ ಆಸಕ್ಹು ತುಮೆ ಘಟ್ಟ ಥೈನ ಹುಬ್ರಯಲಕ್ಹು ಹಮೆ ತಿನೆ ಹಮೆಶಾಬಿ ಸ್ತುತಿ ಕರಿಯೆಸ. 4 ಹಮಾರಾ ಭಾಯೊ ವರಿ ಭೆನೊ, ಕ್ಹುದಾ ತುಮೊನೆ ಮಯಾ ಕರಿನ. ತೆ ತುಮೊನೆ ತಿನಾ ವ್ಹೈಕೈನ ಇನಿಲಿದ್ಯೊಸ ಕವಾನು ಹಮೊನೆ ಗ್ವತ್ತ ಛೆ. 5 ಹಮೆ ತುಮೊಕನ ಸುವಾರ್ತೆ ಲಾಯಾ ತೆ ಕ್ಹಾಲಿ ವಾತೊ ನ್ಹವೈ. ತಾಕತಕ್ಹು ವರಿ ವರಿ ಪವಿತ್ರ ಆತ್ಮಾನಾ ಕ್ಹಾತೆ ಲಾಯಾಸ. ಇಮಾ ಕ್ಹಾರು ಕ್ಹರಿ ಛೆ. ಎನೈಸೊ ಹಮೆ ತುಮಾರಾ ಕ್ಹಾತೆ ರ‍್ಹತಾಮಾ ತುಮಾರಾ ಹುತಿ ಕಿಮ ಜಿವ್ನಾ ಕರ‍್ಯಾ ತುಮೆ ತಿಳ್ದಿಲಿದ್ಯಾಸ. ಎ ಕ್ಹಾರು ತುಮಾರಾ ಚೊ಼ಕಾನಾ ಹುತಿ ಥಯುಸ. 6 ತುಮೆ ಹಮಾರಾ ಲಿಂಗತ ವರಿ ಪ್ರಭುನಾ ಲಿಂಗತ ಚಾ಼ಲ್ಯಾ; ಘನ್ನು ತ್ರಾಸ ಖಾದ್ಯಾತಬಿ ಪವಿತ್ರ ಆತ್ಮಾ ಕ್ಹು ಆಯಲ ಸಂದೆಶ ಖುಶಿಕ್ಹು ವಪ್ಪಿಲಿದ್ಯಾ. ತೆ ಖುಶಿ ತುಮೊನೆ ಪವಿತ್ರ ಆತ್ಮಾಜ಼಼ ದಿದಿ. 7 ತಿನಾಹುತಿ ಮೆಕೆದೊನಿಯಾ ವರಿ ಅಖಾಯಾಮಾ ರ‍್ಹಯಲ ವಿಸ್ವಾಶಿಯೊನೆ ತುಮೆ ಉದಾಹರಣ ಥಯಾಸ. 8 ಪ್ರಭುನು ಉಪದೆಶ ಮೆಕೆದೊನಿಯಾವಾಲಾವೊನೆ ವರಿ ಅಖಾಯಾಮಾ ರ‍್ಹಯಲ ಮನಕ್ಹೊನೆ ತುಮಾರಾಕ್ಹು ಫೈಲಿ ಗಯು. ಎನೈಸೊ ಕ್ಹುದಾಪರ ರ‍್ಹಯಲ ತುಮಾರೊ ಬರೊಕ್ಹೊ ಕ್ಹಾರಿ ಜ಼ಗಾನಾ ಮನಕ್ಹೊ ತಿಳದಿಲಿದ್ಯಾ ತಿನಾಹುತಿ ತುಮೆ ಕರಲ ಬರೊಕ್ಹನಾ ಹುತಿ ಸುಜ಼ ಕವಾನು ನತ್ತಿ. 9 ಹಮೆ ತುಮಾರಾ ಕ್ಹಾತೆ ರ‍್ಹತಾಮಾ ಹಮಾರು ಭೊದನೆ ಮನಸೆ ವಪ್ಪಿಲಿದಲ ಹುತಿ ಮುರತಿಯೊನೆ ಪುಜಾ ಕರಾನು ಛೊಡಿನ ಜಿವ್ತೊ ರ‍್ಹಯಲ ಕ್ಹರಿನಾ ಕ್ಹುದಾನೆ ಆರಾಧನಾ ಕರಾನು ಚಾಲು ಕರ‍ಲ ಹುತಿ ತ್ಯಾನಾ ಮನಕ್ಹೊ ಕವಸ. 10 ಕ್ಹುದಾನೊ ದಿಕ್ರೊ ಸ್ವರಗತೊ ಆವಾನು ದೆಕಾನಾ ಹುತಿ ತುಮೆ ಇಮ್ಮ ಕರ‍್ಯಾ. ಕ್ಹುದಾಜ಼ ತಿನಾ ದಿಕ್ರಾನೆ ಮರಲವಾಲಾವೊಮಾತೊ ಜಿವ್ತೊ ಕರಿನ ಉಟಾಡ್ಯೊ. ತೆಜ಼ ಯೆಸು ವ್ಹೈ. ಅಗು ಥಾವಾನಿ ಕ್ಹುದಾನಿ ಶಿಟ್ಟನೊ ಫೈಸಲಾಕ್ಹು ತುಮೊನೆ ವಚಾ಼ಡಾಲೊ ಎಜ಼ ವ್ಹೈ.